laion/Wikipedia-Exotic huggingface dataset:
חיובי כוזב ושלילי כוזב

חיובי כוזב ושלילי כוזב הם שני מצבי טעות כתוצאה של בדיקה שנועדה לברר קיום או אי-קיום של תופעה מסוימת. חיובי כוזב הוא מצב שבו הבדיקה מראה על קיום התופעה, אף שלמעשה היא אינה קיימת. שלילי כוזב הוא הטעות ההפוכה - מצב שבו הבדיקה מראה שהתופעה הנבדקת אינה קיימת, אף שלמעשה היא קיימת. דוגמאות: אזעקה להגנה מפני גנבה תהיה במצב חיובי כוזב כאשר היא מופעלת במצב שבו לא מתקיים ניסיון גנבה, ותהיה במצב שלילי כוזב כאשר אינה מופעלת למרות שמתקיים ניסיון גנבה. בדיקת קורונה תהיה במצב חיובי כוזב כאשר היא מציינת שהאדם הנבדק חולה ("חיובי") כאשר הוא בריא, ותהיה במצב שלילי כוזב כאשר היא מציינת שהאדם הנבדק בריא ("שלילי") כאשר הוא חולה. בבדיקת השערות סטטיסטית מצבי טעות אלו קרויים שגיאות מסוג I ו-II: שגיאה מסוג I היא דחייה שגויה של השערת האפס, כלומר ניסוי מסתיים בתוצאה שהתגלתה תופעה מסוימת, אך תוצאת הניסוי שגויה והתופעה אינה קיימת במציאות. שגיאה מסוג II היא קבלה שגויה של השערת האפס, כלומר הניסוי לא מצליח לאשש שתופעה מסוימת קיימת, למרות שהתופעה אכן קיימת במציאות. מצבי טעות אלה מנוגדים למצבים שבהם אין טעות: חיובי אמיתי ושלילי אמיתי. בביצוע מבחן סטטיסטי ההסתברות לקבלת תוצאה של חיובי כוזב קרויה רמת מובהקות. בעת כיול של בדיקה ניתן לעיתים לקבוע איזה טעות עדיפה, חיובי כוזב או שלילי כוזב. דוגמה: בהתקנה של אזעקת פריצה ברכב ניתן לכוון את רגישות המכשיר, ולכוונו לרגישות גבוהה, שתגרום למקרים רבים יותר של אזעקת שווא (חיובי כוזב), או רגישות נמוכה, שתגרום למקרים רבים יותר של פריצה שלא תינתן עליהם אזעקה. רמות הדיוק והיכולת האבחנתית של הבדיקות (למשל, הרפואיות) נמדדות בהשוואה לבדיקה מדויקת (הידועה בכינוי מדד הזהב) וניתנות בצורה של מדדים שונים. המדדים לבדיקות אבחון הנפוצים ביותר הם רגישות וסגוליות וכן ערך ניבוי חיובי וערך ניבוי שלילי. מדד מודרני יותר הוא יחס נראות. הצגה חזותית לשגיאות מסוג I ו-II, או "חיובי כוזב" ו"שלילי כוזב", בהתאמה. מתבצעת בעזרת מטריצת טעות (ראו מסגרת). אם נוספות בשולי הטבלה גם ההתפלגויות השוליות לכל אחד מהמסווגים, נהוג לקרוא למטריצה טבלת תלות, או טבלת שכיחות דו-ממדית. טבלת התלות הבאה מתארת נתונים ממחקר מסוים לגבי יעילות בדיקת דם סמוי בצואה בזיהוי סרטן המעי הגס. במקרה זה, ניתן לבצע גם אנדוסקופיה, אלא שזהו תהליך חודרני, ולכן מועדפת האפשרות לבדיקת צואה. אם נחלק את כל אחד מהתאים בגודל המדגם (2030), נקבל אומדן לשיעור של כל אחת מהאפשרויות באוכלוסייה כולה. רגישות (מדד) מדדים לבדיקות אבחון False Positives and False Negatives, באתר Maths is Fun
סטונטון

האם התכוונתם ל... אישים: אימלדה סטונטון – שחקנית בריטית הווארד סטונטון – שחמטאי ומלומד אנגלי סטיב סטונטון – כדורגלן ומאמן עבר אירי יישובים: סטונטון (אילינוי) – עיר באילינוי, ארצות הברית סטונטון (אינדיאנה) – עיר באינדיאנה, ארצות הברית סטונטון (וירג'יניה) – עיר בווירג'יניה, ארצות הברית
עונת 2003/2004 בליגת המשנה ההולנדית

עונת 2003/2004 בליגת המשנה ההולנדית הייתה העונה ה-48 של ליגת המשנה ההולנדית, שהיא הליגה ההולנדית השנייה. בסיום עונה זו, דן בוס ודה חראפסחאפ העפילו לליגה הראשונה. על ניצחון הוענקו 3 נקודות ועל תיקו נקודה בודדת. הליגה כללה 19 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, דה חראפסחאפ ואקסלסיור רוטרדם והעולה מהליגות החובבניות אפלדורן ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. 4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה. 8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17 שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל   ירדה מליגת העל   נשארה בליגת העל   העפילה מליגת המשנה   נשארה בליגת המשנה
גלגל לקסי

גלגל לקסי (באנגלית: Laxey Wheel), הידוע גם בשם ליידי איזבלה (באנגלית: Lady Isabella), בנוי על צלע ההר שמעל הכפר לקסי (אנ') באי מאן. זהו גלגל המים הפעיל הגדול ביותר בעולם. הגלגל תוכנן עוצב על ידי האדריכל רוברט קייסמנט (Robert Casement), קוטרו 22.10 מטרים, רוחבו 1.83 מטרים והוא יכול להסתובב כשלושה סיבובים בדקה. הגלגל נבנה בשנת 1854 במטרה לשאוב מים מאזור גלן מואר במתחם התעשייה של מכרות לקסי הגדולים (Great Laxey Mines). הוא נקרא "ליידי איזבלה" על שם אשת המושל לוטננט צ'ארלס הופ (אנ'), שהיה מושל האי באותה תקופה. הגלגל מתוחזק כיום על ידי המורשת הלאומית של מאנקס (Manx National Heritage) כחלק ממכרות לקסי הגדולים ושביל המכרות (Great Laxey Wheel & Mines Trail). הגלגל מופיע היום בצד האחורי של שטרות ה-20 ליש"ט שהונפקו על ידי ממשלת האי מאן. נעשה שימוש בגלגל המונע על ידי מים מכיוון שבאי מאן אין אספקת פחם למשאבות המונעות בקיטור. מים מהסביבה – לרבות מספר מעיינות ונחלים מקומיים – נאספים בבור מים הנמצא מעל לגובה ראש הגלגל. צינור סגור מחבר את הבור לראש הגלגל; כך המים זורמים במעלה המגדל כסיפון הפוך. המים נופלים מהצינור לתוך הדליים (הממוקמים בהיקף הגלגל) וגורמים לגלגל להסתובב בכיוון ה'הפוך': זהו גלגל מסוג מכת מים עילית אחורית. הארכובה עם זריקה של 1.20 מטרים מתחברת למשקולת נגד ולמוט ארוך מאוד. מוט זה עובר עד לפיר השאיבה שבו מהלך של 2.4 מטרים הופך על ידי תנועת נדנדת T לפעולת שאיבה. רוב הגלגל והמוט עשויים מעץ; עם זאת, חלקים מכניים מרכזיים עשויים ממתכת כדי לספק חוזק מתיחה ונשיאה. למוט יש גלגלים מחוברים במרווחים כדי לאפשר את תנועת המהלך עם חיכוך מינימלי. קוטר: 22.10 מטרים משלוח: 1,100 ליטרים מים בדקה ממכרות לקסי במרחק של כ-180 מטרים ו-460 מטרים מתחת לפני הקרקע. בשיאו העסיק המכרה יותר מ-600 כורים, שייצרו עופרת, נחושת, כסף ואבץ, עד שנסגר בשנת 1929. בשנת 1965 קנתה ממשלת מאנקס את הגלגל ואת האתר. הגלגל שוחזר; בשנת 1989, הוא הוכנס לשליטת המורשת הלאומית של מאנקס. לגלגל יש שני קטעי מוזיקה המוקדשים לו: האחד פרי עטו של סטיוארט סלאק, והשני של הלן ברלי; שניהם נקראים "גלגל לקסי" (The Laxey Wheel). הטריסקליון בקדמת הגלגל הוא בתמונת מראה. זה קרה בשוגג בעת העברת התמונה על הקיר; הם שכחו להפוך אותה, אז זה למעשה זו תמונת מראה של סמל האי מאן. ה-T-rocker שמעביר את התנועה האופקית של הארכובה על ציר גלגל המים לתנועה אנכית כדי לעבוד במשאבות במכרה. הנוריות של חמה מדיה וקבצים בנושא גלגל לקסי בוויקישיתוף אתר האינטרנט הרשמי של גלגל לקסי אתר האינטרנט הרשמי של גלגל לקסי IOMGuide.com/LaxeyWheel Illustrated and with visitor prices. Manx National Heritage "Isle of Man". Ron Wise's Banknoteworld. Archived from the original on 8 October 2008. Retrieved 30 October 2008.
It Was a... (Masked Christmas)

"It Was a... (Masked Christmas)" (בעברית: "זה היה... (חג מולד עם מסיכות)") הוא סינגל של ג'ימי פאלון, בו משתתפות הזמרת-יוצרת האמריקאית אריאנה גרנדה והראפרית האמריקאית מייגן די סטליון. הוא יצא לאור ב-7 בדצמבר 2021, על ידי חברת התקליטים ריפבליק רקורדס, כסינגל שלא מתוך אלבום. השיר הגיע למקום ה-38 במצעד 40 שירי המיינסטרים. השיר נכתב על ידי גרגורי היין, אריאנה גרנדה, מייגן פיט, עידו זמישלני, ג'ימי פאלון, מיילס ויליאם ורמי יעקב והופק על ידי עידו זמישלני ומיילס ויליאם. ב-6 בדצמבר 2021, פאלון פרסם באינסטגרם ובטוויטר: "חבר'ה. אני לא מאמין שאני כותב את זה אבל – אני מוציא הערב סינגל וקליפ חדשים עם אריאנה גרנדה ומייגן די סטליון". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות. הווידאו קליפ הרשמי של השיר פורסם ב-7 בדצמבר והועלה לערוץ היוטיוב הרשמי של ג'ימי פאלון. נכון לאוקטובר 2022 עומד מונה הצפיות של הקליפ על למעלה מ-7 מיליון צפיות. מידע על הסינגל "It Was a... (Masked Christmas)" באתר מיוזיק בריינז סרטון השיר "It Was a... (Masked Christmas)" באתר יוטיוב גרגורי היין, אריאנה גרנדה, מייגן פיט, עידו זמישלני, ג'ימי פאלון, מיילס ויליאם, רמי יעקב It Was A… (Masked Christmas), 2021-12-07, נבדק ב-2022-10-15 Jimmy Fallon, Billboard (באנגלית אמריקאית) Jimmy Fallon (Ft. Ariana Grande & Megan Thee Stallion) – It Was A… (Masked Christmas), נבדק ב-2022-10-15 Jimmy Fallon Sings Holiday Song with Megan Thee Stallion, Ariana Grande, Peoplemag (באנגלית) Jimmy Fallon ft. Ariana Grande & Megan Thee Stallion - It Was A…(Masked Christmas), נבדק ב-2022-10-15
Stand by You

"Stand by You" הוא סינגל של הזמרת והפזמונאית האמריקאית, רייצ'ל פלאטן, שיצא כסינגל השני מתוך אלבום האולפן השלישי שלה, Wildfire. השיר יצא, על ידי חברת התקליטים קולומביה רקורדס, ב-11 בספטמבר 2015. גרסה ספרדית לשיר, בשם "Siempre Estaré Ahí", יצאה ב-5 באוקטובר 2016, על ידי רייצ'ל פלאטן והזמר הארגנטינאי דייגו טורס (אנ')‏. הווידאו קליפ של השיר, בבימוייה של האנה לוקס דייוויס, יצא בערוץ היוטיוב של רייצ'ל פלאטן, ב-6 בנובמבר 2015. נכון לאוקטובר 2022, הווידאו קליפ נצפה למעלה מ-172 מיליון פעמים. מידע על היצירה "Stand by You" באתר מיוזיק בריינז מידע על הסינגל "Stand by You" באתר מיוזיק בריינז סרטון השיר "Stand by You" באתר יוטיוב "Stand By You - Single by Rachel Platten". iTunes Store (US). Apple Inc. אורכב מ-המקור ב-29 בנובמבר 2015. נבדק ב-18 באפריל 2016. {{cite web}}: (עזרה) Topham, Michelle (5 באוקטובר 2016). "Watch Rachel Platten's 'Siempre Estaré Ahí' Lyrics Video featuring Diego Torres — So Romantic". Leo Sigh. ארכיון מ-2021-10-21. נבדק ב-19 בפברואר 2017. {{cite web}}: (עזרה) "Rachel Platten - Stand By You - YouTube". YouTube. 6 בנובמבר 2015. ארכיון מ-2022-10-15. נבדק ב-24 בנובמבר 2015. {{cite web}}: (עזרה) "40 Under 40: Music's Top Young Power Players Revealed". Billboard. 20 באוקטובר 2016. ארכיון מ-2021-11-15. נבדק ב-20 באוקטובר 2016. {{cite journal}}: (עזרה)
RNB (שיר)

"RNB" (מעוצב: "RNB..."; בעברית: "רית'ם אנד בלוז") הוא סינגל שהוקלט על ידי הראפר האמריקאי יאנג דולף בהשתתפות הראפרית האמריקאית מייגן די סטליון, מתוך אלבום האולפן החמישי שלו, Rich Slave‏ (2020). הוא יצא לאור ב-29 במאי 2020, בהוצאת חברת התקליטים פפר רוט אמפייר, כסינגל המוביל מתוך האלבום. השיר הגיע למקום הראשון במצעד השירים מתחת להוט 100. השיר נכתב על ידי אדולף תורנטון ג'וניור, מייגן פיט, ג'ורדן יוסטון וגם וילי האצ' והופק על ידי ג'וסי ג'יי וסוסה 808. במרץ 2020, הודיע דולף ג'וניור על פרישה ממוזיקה, וציין את הרצון לבלות עם המשפחה כסיבה. עם זאת, מאוחר יותר הוא חזר בו בהצהרה שלו, והודיע שהוא עומד להוציא אלבום ב-20 במרץ באותו חודש. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-43 מיליון השמעות. הווידאו קליפ הרשמי של השיר פורסם ב-29 במאי 2020 והועלה לערוץ היוטיוב הרשמי של יאנג דולף. נכון לאוקטובר 2022 עומד מונה הצפיות של הקליפ על למעלה מ-20 מיליון צפיות. סרטון השיר "RNB" באתר יוטיוב אדולף תורנטון ג'וניור, מייגן פיט, ג'ורדן יוסטון, וילי האצ' Erika Marie, Young Dolph Calls On Megan Thee Stallion For "RNB", HotNewHipHop, ‏2020-05-29 (באנגלית אמריקאית) Young Dolph links with Megan Thee Stallion for “RNB”, REVOLT (באנגלית אמריקאית) Lynn S, Young Dolph & Megan Thee Stallion Dropping Juicy J-Produced Banger Tonight, HotNewHipHop, ‏2020-05-28 (באנגלית אמריקאית) Young Dolph, Billboard (באנגלית אמריקאית) Young Dolph (Ft. Megan Thee Stallion) – RNB, נבדק ב-2022-10-15 Young Dolph Taps Megan Thee Stallion for New Song “RNB”, Complex (באנגלית) RNB (feat. Megan Thee Stallion), 2020-05-29, נבדק ב-2022-10-15 Young Dolph - RNB (Visualizer) ft. Megan Thee Stallion, נבדק ב-2022-10-15 Gold & Platinum, RIAA (באנגלית אמריקאית)
צוויזל

צוויזל (בגרמנית: Zwiesel) היא עיר במזרח בוואריה, גרמניה. העיר שוכנת באזור היער הבווארי וידועה בעיקר בשל תעשיית הזכוכית והקריסטל שהתפתחה בה, הקנתה לה את הכינוי "עיר הזכוכית" וקיבעה את סיסמתה: "Fein Glas, gut Holz sind Zwiesels Stolz" (בתרגום חופשי: "זכוכית ויער איכותיים הם גאוותנו"). מאז שנת 1972 מוכרת העיר כאזור איכותי במיוחד של אוויר צלול. שם העיר מוזכר לראשונה בשנת 1254 והוא אוית בצורות שונות במהלך השנים. פירוש השם בגרמנית עילית תיכונה הוא "מזלג", ומקורו בנקודת האיחוד של שני נהרות הזורמים בקרבתה. על פי ההערכות, המתיישבים הראשונים היו כנראה מחפשי זהב, והישוב היה נקודת מעבר חשובה בדרך לבוהמיה. במאה ה-14 שימשה העיר כעיר שוק. במהלך מאות השנים העיר הוחרבה ונבנתה מספר פעמים כתוצאה משריפות מגפות ומלחמות. תנופת הבניה וההתפתחות הגדולה שלה התרחשה במהלך המאה ה-19, אשר לקראת סופה חוברה העיר למערכת המים והחשמל ובהשפעת התפתחות תעשיית הזכוכית והעץ, אשר אמנם התקיימו בעיר וסביבתה מאז המאה ה-15 אך התרחבו מאוד כתוצאה מהקמת מפעלי תעשייה גדולים. בשנת 1904 הוקם בעיר בית הספר הטכני לתעשיית הזכוכית אשר הפך למרכז ידע ארצי וסייע בקידום העיר כמרכז כלכלי ותרבותי באזור היער הבווארי. בשנות ה-70 סופחו לעיר שטחים ואוחדו לשטחה המוניציפלי מספר יישובים קטנים מסביבתה שהפכו לחלק משכונות העיר. העיר צוויזל ממוקמת כמשתמע כאמור משמה, במפגשם של שני נהרות, לרגלי הרכסים של הרי מזרח היער הבווארי. היא מרוחקת כ-35 ק"מ מעיר המחוז דגנדורף וכ-15 ק"מ מגבול צ'כיה. מבחינה מנהלית, העיר מחולקת ל-11 רבעים. בקרבת העיר נמצאים מרבצים גדולים של מינרלים העשירים במיוחד בתרכובות של קוורץ ואשר משמשים כמרכיב עיקרי בתעשיית הזכוכית, ובהם גם מינרלים נדירים. אחד המינרלים שנתגלו באזור אף נקרא על שמה של העיר – Zwieselite. תעשיית הזכוכית היא עדיין מרכיב עיקרי בכלכלת העיר. מפעלי הזכוכית הגדולים הם מעסיק חשוב וכך גם תעשיית הזכוכית האומנותית הנלווית אליהם על ידי אמנים ומעצבים-יצרנים קטנים. מרכיב חשוב נוסף בכלכלת העיר היא התיירות. בעיר כ-3,000 מיטות לאירוח והיא מהווה מקור משיכה לתיירים הפוקדים את מזרח בוואריה והיער הבווארי. הפעילות התיירותית באזור מתאפשרת הן בחורף והן בקיץ במסלולי הגלישה הסקי וההליכה בהרים וביערות הסובבים אותה. בעיר מספר מוזיאונים וכן גלריות שעיקר התמחותן בתצוגות הזכוכית ומוצריה. העיר מקושרת היטב מבחינה תחבורתית באמצעות מסילת רכבת, קווי אוטובוס וכבישים. מדיה וקבצים בנושא צוויזל בוויקישיתוף אתר האינטרנט הרשמי של צוויזל ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צוויזל".
Lick (שיר של שנסיאה ומייגן די סטליון)

"Lick" (בעברית: "לְלַקֵק") הוא סינגל שהוקלט על ידי הראפרית הג'מייקנית שנסיאה, בהשתתפות הראפרית האמריקאית מייגן די סטליון. הוא יצא לאור ב-2 בינואר 2022, בהוצאת חברות התקליטים ריץ' אמיגרנטס ואינטרסקופ רקורדס, כסינגל מתוך אלבום הבכורה של שנסיאה, Alpha‏ (2022). השיר הגיע למקום ה-20 במצעד השירים מתחת להוט 100. שנסיאה חתמה על חוזה הקלטות עם ריץ' אמיגרנטס ואינטרסקופ רקורדס ב-2019, והוציאה את "Blessed", סינגל הבכורה שלה מאוחר יותר באותה שנה. אחרי "Blessed" הוציאה את הסינגלים "Run Run",‏ "Be Good" ו-"You're The One I Love" בשנת 2020. בשנת 2021 היא שיתפה פעולה עם קניה וסט לשני שירים באלבומו, Donda. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות. הווידאו קליפ הרשמי של השיר פורסם ב-21 בינואר 2022 בשידור חי והועלה לערוץ היוטיוב הרשמי של שנסיאה. נכון לאוקטובר 2022 עומד מונה הצפיות של הקליפ על למעלה מ-15 מיליון צפיות. סרטון השיר "Lick" באתר יוטיוב Lick (with Megan Thee Stallion), 2022-01-21, נבדק ב-2022-10-15 Elizabeth Aubrey, Listen to Megan Thee Stallion on new Shenseea song, 'Lick', NME, ‏2022-01-21 (באנגלית בריטית) Shenseea, Megan Thee Stallion - Lick (Official Music Video), נבדק ב-2022-10-15
בני אברמוביץ'

בני אברמוביץ' (נולד ב-28 במרץ 1952) הוא לוחם שריון ישראלי, בעל עיטור העוז ממלחמת יום הכיפורים. בני אברמוביץ' נולד ברמת גן ובה רכש השכלה תיכונית. בהמשך, התגייס לצה"ל ושירת בגדוד 79 בחטיבה 401 של חיל השריון. בערב יומה הראשון של מלחמת יום הכיפורים הועבר הגדוד לכפיפות של חטיבה 14 בפיקודו של אמנון רשף. עם פרוץ מלחמת יום הכיפורים קיבל הגדוד הנחיה לחבור למעוז חיזיון אשר בקו בר-לב בזירת הדרום, שהיה נתון תחת מתקפה כבדה של הצבא המצרי. אברמוביץ' נהג בטנק מגח עליו פיקד מפקד הפלוגה זאב פרל. בדרך אל המעוז נפגע הטנק משני טילי סאגר, שני אנשי צוות נהרגו הטען-קשר חיים דנה והתותחן מוטי גבאי, ומפקד הפלוגה נפצע קשה ואיבד זמנית את מאור עיניו. אברמוביץ' הגיע עם הטנק לחצר מעוז חיזיון, כאשר המעוז מכותר מעבריו על ידי הצבא המצרי. בשלב זה נפגע הטנק על ידי מטול RPG-7 וחיילי חי"ר מצרים הקיפו אותו והחלו לטפס עליו. אברמוביץ' נהג את הטנק בתנועות חדות, "ניער" את החיילים המצרים, פגע בהם ועזב את שטח המעוז מזרחה לכיוון קו התעוזים. בדרך, נורתה אליו אש מטנק מצרי אשר החטיאה. לאחר מספר קילומטרים נתקע הטנק, אברמוביץ' חילץ את מפקד הפלוגה הפצוע, והוביל אותו למקום בטוח תוך שהוא סועד אותו. למחרת היום הצליחו להגיע לאחד התעוזים ושם נפתחה עליהם אש כוחותינו שלא פגעה. לבסוף זוהו כחיילי צה"ל, האש פסקה והם הגיעו לקו כוחות צה"ל. בהמשך, שב אברמוביץ' לגדודו ולחם עד סוף המלחמה. במאי 1975 הוענק לו על ידי הרמטכ"ל מוטה גור עיטור העוז: ”במעשהו זה גילה אומץ-לב ואחוות לוחמים למופת.” לאחר המלחמה החל אברמוביץ' לעבוד בחברת החשמל, בה עבד 45 שנים וכיהן במספר תפקידי ניהול במערך שירות הלקוחות, עד לפרישתו לגמלאות. עשה תואר ראשון במנהל עסקים מאוניברסיטת חיפה ותואר שני במזרחנות מאוניברסיטת תל אביב. בני אברמוביץ' נשוי לציפי, אב ל-3 ילדים וסב לנכדים. חטיבה 14 במלחמת יום הכיפורים מדיה וקבצים בנושא בני אברמוביץ' בוויקישיתוף ראיון עם זאב פרל ובני אברמוביץ', 2010, באתר Vimeo סמ"ר בנימין אברמוביץ, באתר petah-tikva.gal-ed רמי מתן ועופר דרורי, גדוד 79 וגדוד 196 – היומיים הראשונים עד לאיחוד הגדודים, באתר gdud79.org.il, 21 באוקטובר 2013. ארבעים שנה למלחמת יום כיפור: "אני היחיד בטנק שנשאר לתפקד", בבלוג של חברת החשמל, 8 בספטמבר 2013. סמ"ר בני אברמוביץ', באתר "הגבורה".
יחסי סוריה – רפובליקת סהרה הערבית הדמוקרטית

יחסי סוריה–רפובליקת סהרה הערבית הדמוקרטית הם היחסים בין הרפובליקה הערבית הסורית לרפובליקת סהרה הערבית הדמוקרטית. היחסים בין שתי המדינות נחשבים לידידותיים וקרובים. סוריה, היסטורית, סיפקה תמיכה פוליטית לחזית פוליסריו, קבוצה שתובעת הכרה בעצמאות מדינית של סהרה המערבית ונלחמת נגד מרוקו. דבר זה גרם למתיחות בין מרוקו לסוריה, שכבר קיימת מאז שנות ה-60. גם קשריה ההדוקים של סוריה עם איראן נתנו תנופה למתחים, עובדה שתרמה לתמיכתה של סוריה בפוליסריו ובסהרה המערבית נגד מרוקו. סוריה נותרה בחוזקה בצד של סהרה המערבית והכירה רשמית בעצמאותה. ערך מורחב – מלחמת האזרחים בסוריה מלחמת האזרחים בסוריה יצרה פילוגים בין שתי קבוצות. האופוזיציה הסורית הגולה, שנתמכה על ידי בעלות ברית נגד אסד, כולל מרוקו, הביעה את תמיכתה בשלמותה של מרוקו. בינתיים, ממשלת סוריה בראשות בשאר אל-אסד שמרה על תמיכתה בפוליסריו ובסהרה המערבית. אלג'יריה אפשרה לכאורה ללוחמי פוליסריו להילחם בסוריה לצד כוחות ממשלת אסד. עם סיומה של מלחמת האזרחים בסוריה, וניצחונו של אסד, היחסים צפויים להניב פירות נוספים, שכן אסד נותר תומך מוכר היטב בעניין סהרה המערבית. יחסי מרוקו–סוריה Elatouabi, Mariam. "Diplomatic Relations Between Morocco and Iran Sour Over Western Sahara Dispute". Atlantic Council. נבדק ב-25 במרץ 2019. {{cite web}}: (עזרה) "The Movement for an Independent Western Sahara Is Gaining Momentum". Muftah.org. נבדק ב-25 במרץ 2019. {{cite web}}: (עזרה) "'Friends of Syria' recognise opposition". Aljazeera.com. נבדק ב-25 במרץ 2019. {{cite web}}: (עזרה) "Syria's Bashar Al Assad Embraces Western Sahara Separatists". נבדק ב-24 באפריל 2019. {{cite web}}: (עזרה) "Algeria sends Polisario militiamen to Syria via Cuba". Sahara News. נבדק ב-25 במרץ 2019. {{cite web}}: (עזרה)
Pressurelicious

"Pressurelicious" הוא סינגל שהוקלט על ידי הראפרית האמריקאית מייגן די סטליון, בהשתתפות הראפר האמריקאי פיוצ'ר. הוא יצא לאור ב-21 ביולי 2022, בהוצאת חברות התקליטים 300 אנטרטיינמנט ו-1501 סרטיפייד, כסינגל השלישי מתוך אלבום האולפן השני שלה, Traumazine‏ (2022). השיר הגיע למקום ה-14 במצעד שירי ה-R&B/היפ-הופ. השיר נכתב על ידי מייגן פיט, נייואדיוס וילבורן, האראלד הירמן סורבו, ג'ורדן ת'ורפ ואנתוני הולמס והופק על ידי היטקיד ופיידיי. בריאיון לרולינג סטון שהתקיים ביוני 2022, מייגן די סטליון הציגה את השיר ואת הרקע לכתיבה ולהפקה המוזיקלית שלו וזאת, תוך שהביעה את הערצתה לפיוצ'ר. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-17 מיליון השמעות. הווידאו קליפ הוויזואלי של השיר פורסם ב-22 ביולי 2022 והועלה לערוץ היוטיוב הרשמי של מייגן די סטליון. נכון לאוקטובר 2022 עומד מונה הצפיות של הקליפ על למעלה מ-4.1 מיליון צפיות. סרטון השיר "Pressurelicious" באתר יוטיוב מייגן פיט, נייואדיוס וילבורן,האראלד הירמן סורבו, ג'ורדן ת'ורפ, אנתוני הולמס Megan Thee Stallion (Ft. Future) – Pressurelicious, נבדק ב-2022-10-15 Traumazine by Megan Thee Stallion, Genius (באנגלית) Megan Thee Stallion, Billboard (באנגלית אמריקאית) Mankaprr Conteh, Mankaprr Conteh, Megan Thee Stallion Will Not Back Down, Rolling Stone, ‏2022-06-15 (באנגלית אמריקאית) Pressurelicious (feat. Future), 2022-07-21, נבדק ב-2022-10-15 Megan Thee Stallion - Pressurelicious (feat. Future) [Official Visualizer], נבדק ב-2022-10-15
Her (שיר של מייגן די סטליון)

"Her" (בעברית: "שֶׁלָה") הוא סינגל שהוקלט על ידי הראפרית האמריקאית מייגן די סטליון. הוא יצא לאור ב-15 באוגוסט 2022, בהוצאת חברות התקליטים 300 אנטרטיינמנט ו-1501 סרטיפייד, כסינגל הרביעי מתוך אלבום האולפן השני שלה, Traumazine‏ (2022). השיר הגיע למקום ה-19 במצעד שירי ה-R&B/היפ-הופ. השיר נכתב על ידי מייגן פיט, אלכס פטיט, קיווה רוקמה, מאליבו בייבי וגם ווהן אוליבר והופק על ידי קאש-מאני-AP, יאנג-קיו, בייבי וגם ווהן אוליבר. "Her" הוא שיר היפ האוס שמוצא את מייגן די סטליון מתפארת בכישורי הראפ שלה כאישה, וכן מבטל את השונאים שלה ואת הביקורת השלילית כלפיה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות. הווידאו קליפ הרשמי של השיר פורסם ב-15 באוגוסט 2022 והועלה לערוץ היוטיוב הרשמי של מייגן די סטליון. נכון לאוקטובר 2022 עומד מונה הצפיות של הקליפ על למעלה מ-7.3 מיליון צפיות. סרטון השיר "Her" באתר יוטיוב מייגן פיט, אלכס פטיט, קיווה רוקמה, מאליבו בייבי, ווהן אוליבר קאש-מאני-AP, יאנג-קיו, בייבי, ווהן אוליבר Megan Thee Stallion – Her, נבדק ב-2022-10-15 Traumazine by Megan Thee Stallion, Genius (באנגלית) Megan Thee Stallion, Billboard (באנגלית אמריקאית) Abby Jones, Song of the Week: Megan Thee Stallion Delivers an Ode to Perseverance with "Her", Consequence, ‏2022-08-12 (באנגלית אמריקאית) Kyann-Sian Williams, Megan Thee Stallion – 'Traumazine' review: the good-time Houston Hottie lashes out, NME, ‏2022-08-15 (באנגלית בריטית) Craig Jenkins, Megan Thee Stallion Takes Control of Her News Cycle, Vulture, ‏2022-08-16 (באנגלית אמריקאית) Megan Thee Stallion Proved She's Incomparable On The New Song “Her”, Elite Daily (באנגלית) Ibrahim, Shamira (2022-08-19). "Megan Thee Stallion resets her terms with 'Traumazine'". NPR (באנגלית). נבדק ב-2022-10-15. Her, 2022-08-12, נבדק ב-2022-10-15 Megan Thee Stallion - Her [Official Video], נבדק ב-2022-10-15 Gold & Platinum, RIAA (באנגלית אמריקאית)
Ungrateful

"Ungrateful" (בעברית: "כְּפוּי טוֹבָה") הוא סינגל שהוקלט על ידי הראפרית האמריקאית מייגן די סטליון, בהשתתפות הראפר האמריקאי קי גלוק. הוא יצא לאור ב-6 בספטמבר 2022, בהוצאת חברות התקליטים 300 אנטרטיינמנט ו-1501 סרטיפייד, כסינגל החמישי מתוך אלבום האולפן השני שלה, Traumazine‏ (2022). השיר הגיע למקום ה-82 במצעד הבילבורד הוט 100. ביוני 2022 חשפה די סטליון בראיון לרולינג סטון שהיא שיתפה פעולה עם הראפר פיוצ'ר עבור אלבומה השני הקרוב בשיר ששמו "Pressurelicious". ב-11 באוגוסט 2022, הכריזה די סטליון בעמוד בטוויטר שלה שאלבום האולפן השני שלה Traumazine יצא לאור למחרת. בספטמבר, הכריזה על "Ungrateful" כסינגל רשמי מתוך האלבום. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות. הווידאו קליפ הוויזואלי של השיר פורסם ב-12 באוגוסט 2022 והועלה לערוץ היוטיוב הרשמי של מייגן די סטליון. נכון לאוקטובר 2022 עומד מונה הצפיות של הקליפ על למעלה מ-1.3 מיליון צפיות. סרטון השיר "Ungrateful" באתר יוטיוב Megan Thee Stallion (Ft. Key Glock) – Ungrateful, נבדק ב-2022-10-15 Megan Thee Stallion, Billboard (באנגלית אמריקאית) Megan Thee Stallion - Pressurelicious (feat. Future) [Official Visualizer], נבדק ב-2022-10-15 Alex Gallagher, Megan Thee Stallion files lawsuit against label over "album" definition, NME, ‏2022-02-23 (באנגלית בריטית) Ungrateful (feat. Key Glock), 2022-08-12, נבדק ב-2022-10-15 Megan Thee Stallion - Ungrateful (feat. Key Glock) [Official Visualizer], נבדק ב-2022-10-15 Megan Thee Stallion - Her [Official Video], נבדק ב-2022-10-15
חסאן תמבכתי

חסאן מוחמד תמבכתי (בערבית: حسان محمد تمبكتي בתעתיק: חסאן מחמד תמבכתי; נולד ב-9 בפברואר 1999 בריאד שבערב הסעודית) הוא כדורגלן סעודי המשחק בעמדת הבלם בקבוצת אל הילאל מליגת העל הסעודית ובנבחרת ערב הסעודית. תמבכתי גדל במחלקת הנוער של א-שבאב. ב-31 במאי 2018 חתם על חוזה מקצועני ראשון במועדון. ב-31 באוגוסט 2019 הושאל למשך עונה אחת לאל-וחדה מליגת העל הסעודית. הוא ערך שמונה הופעות ליגה במהלך תקופת ההשאלה, ובסופה חזר לא-שבאב. ב-10 באוגוסט 2019 ערך תמבכתי את הופעת הבכורה שלו בנבחרת ערב הסעודית, בהפסד 0–3 לנבחרת ירדן במסגרת אליפות מערב אסיה 2019. בשנת 2022 זכה עם נבחרת ערב הסעודית עד גיל 23 בטורניר גביע אסיה עד גיל 23. נכלל בסגל נבחרת ערב הסעודית לטורניר מונדיאל 2022. נכלל בסגל נבחרת ערב הסעודית לטורניר גביע אסיה 2023. נבחרת ערב הסעודית עד גיל 20 אליפות אסיה עד גיל 19 (1): 2018 נבחרת ערב הסעודית עד גיל 23 גביע אסיה עד גיל 23 (1): 2022 חסאן תמבכתי, באתר Transfermarkt חסאן תמבכתי, באתר Soccerway חסאן תמבכתי, באתר WorldFootball.net חסאן תמבכתי, באתר National Football Teams חסאן תמבכתי, באתר FootballDatabase.eu بالصور.. الشباب يجدد عقود تمبكتي والعمران באתר Al-Mowaten, ‏ 31 במאי 2018 (בערבית) إدارة ⁧ الوحدة⁩ تتعاقد مع لاعب نادي الشباب، ومنتخبنا الوطني حسان تمبكتي لمدة عام בחשבון הטוויטר הרשמי של אל-וחדה, 31 באוגוסט 2019 (בערבית) قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית) مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)